স্টাফ রিপোর্টার ॥ মহান স্বাধীনতা সংগ্রামে অসীম সাহসিকতা ও বীরত্বের জন্য এই প্রথম সিলেট বিভাগ থেকে মরণোত্তর রাষ্ট্রীয় সম্মানে ভূষিত হলেন হবিগঞ্জের দুই রতœ। দেশের অপর ৬ কীর্তিমান ব্যক্তিদের সাথে এবার ‘স্বাধীনতা পদক’-এ ভূষিত হন মুক্তিযুদ্ধের সূর্যসন্তান হবিগঞ্জের কালো বাঘ খ্যাত কমান্ড্যান্ট মানিক চৌধুরী ও বিশ্ববরেণ্য ব্যক্তিত্ব সাবেক সফল অর্থমন্ত্রী প্রয়াত শাহ্ এ এম এস কিবরিয়া। বুধবার সকাল সাড়ে ১০টায় ঢাকার ওসমানী মিলনায়তনে দেশ বরেণ্য ব্যক্তিবর্গের উপস্থিতিতে এ সম্মাননা প্রদান করা হয়। ওই দুই কীর্তিমান ব্যক্তির সুযোগ্য উত্তরসূরীরা প্রধানমন্ত্রী শেখ হাসিনার নিকট থেকে এ সম্মাননা পদক গ্রহণ করেন। এই দিনটি হবিগঞ্জবাসীর জন্য নির্মল আনন্দ ও নিখুঁত অহংকারের। বৃহত্তর সিলেটে মুক্তিযুদ্ধ পরিচালনায় বিশেষ ভূমিকা রাখায় প্রয়াত কমান্ড্যান্ট মানিক চৌধুরীকে এবার এ পদক দেওয়া ...